CELEX: C2007/223/17
Language: da
Date: 2007-09-22 00:00:00
Title: Sag T-263/07: Sag anlagt den 17. juli 2007 — Estland mod Kommissionen

22.9.2007   
            
            
               DA
            
            
               Den Europæiske Unions Tidende
            
            
               C 223/12
            
         Sag anlagt den 17. juli 2007 — Estland mod Kommissionen
   (Sag T-263/07)
   (2007/C 223/17)
   Processprog: estisk
   Parter
   
      Sagsøger: Republikken Estland (ved Lembit Uibo)
   
      Sagsøgt: Kommissionen for De Europæiske Fællesskaber
   Sagsøgerens påstande
   Kommissionen for De Europæiske Fællesskabers beslutning af 4. maj 2007 om den nationale plan for tildeling af drivhusgasemissionskvoter, som Estland har fremlagt i henhold til Europa-Parlamentets og Rådets direktiv 2003/87/EF (1), annulleres.
   Søgsmålsgrunde og væsentligste argumenter
   Kommissionens beslutning af 4. maj 2007 om den nationale plan for tildeling af drivhusgasemissionskvoter, som Estland har fremlagt i henhold til Europa-Parlamentets og Rådets direktiv 2003/87/EF, annulleres af følgende grunde:
   
               —
            
            
               Tilsidesættelse af artikel 9, stk. 1 og 3, og artikel 11, stk. 2, i direktiv 2003/87/EF og overskridelse af den heraf afledte kompetence.
            
         
               —
            
            
               Åbenbart fejlskøn, da Kommissionen ikke har taget hensyn til de korrekte oplysninger, som var blevet den tilsendt, men har lagt forkerte forudsætninger til grund, hvilket direkte og væsentligt har påvirket den endelige beslutnings resultat og den generelle fastsættelse af emissionskvoter.
            
         
               —
            
            
               Tilsidesættelse af artikel 175, stk. 2, litra c), EF, da Kommissionen ikke i henhold til EF-traktaten har kompetence til at træffe foranstaltninger, som i væsentlig grad påvirker en medlemsstats valg mellem forskellige energikilder og den overordnede struktur i dens energiforsyning.
            
         
               —
            
            
               Tilsidesættelse af princippet om god forvaltningsskik, da Kommissionen ved vedtagelsen af beslutningen hverken har taget alle væsentlige forhold ved den individuelle situation i betragtning eller har kontrolleret, at alle de anvendte forudsætninger var korrekte ved vedtagelsen af beslutningen.
            
         
               —
            
            
               Tilsidesættelse af begrundelsespligten.
            
         
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EFT L 275 af 25.10.2003, s. 32).